open-index/open-wikipedia-markdown huggingface dataset:
Musium Batiwakkal

**Musium Batiwakkal** adalah musium nang andakannya di Gunung Tabur, Kabupatin Berau, Kalimantan Timur. Musium ngini diulah mulai tahun 1990 wan marupakan rinupan pulang matan Karatun Gunung Tabur. Musium ngini andakannya di jalan Kuran nang kawa dituju pakai katinting mulai Tanjung Redeb atawa bamutur salawas 20 manit mulai kantur bupati.

Musium ngini diulah atas idabul Aji Putri Nurhayati, Aji Putri Nural Aini wan Aji Putri Kannik Berau Sanipah Binti Sultan Achmad Maulana Muhammad Chalipatullah Jalaluddin lawan jua Aji Iskandar Ayoeb bin Muhammad Ayoeb. Imbahnya musium ini dirasmikan 16 Siptimbir 1992.

## Barang haraguan
Barang haraguan nang ada di musium ngini ialah barang matan paninggalan kaluarga karajaan, nangkaya singgasana nang masih langkap, *dispenser* karamik duwa timbangan bayi. Salaya naya, ada juwa mariam bahari, pakaian ampun raja, timbakan, kursi rapat, mija rapat, parnak-parnik, kamar baganti bibinian nang baandakan di dalam bilik di bangunan utama.

## Bangunan musium
Ukuran musium ngini kada tapi luas, jadinya pangunjung kawa tuntung bakuliling 1-2 jam haja. Musium ngini baisi 2 gardu gasan manyimpani mariam nang bahari dipakai gasan malawan Walanda. Bangunannya dicat bakalir kuning tuha nang mahiripakan lawan istana karajaan di Kalimantan wan Sumatra.

## Jujuhutan
Musium PDAM Intan Banjar

**Musium PDAM Intan Banjar** marupakan salah sabuting musium nang baandak di Jalan Comet Raya, Loktabat Utara, Kota Banjarbaru, Kalimantan Selatan. Musium PDAM Intan Banjar dirasmiakan haratan 21 Juni 2013, pas lawan HUT PDAM nang ka-25. Parasmian ngini dicirii lawan panandatanganan prasasti ulih Drs. H. M. Rifqie Basri MS, nang jua marupakan Direktur Utama Musium wan urang nang baisi ide paulahan musium ngini.

## Barang haraguan
Barang haraguan nang ada di Musium PDAM Intan Banjar marupakan barang paralatan paulahan wan pambantaran banyu kinum. Umur paralatan ngini hudah liwar tuha sampai ditaruhi di musium ngitu. Barang haraguan nang lain ada jua nang kaya pelem dokumenter nang mangisahakan hiwal banyuk kinum lawan saraba macam piduhal nang cungul. Ada jua gambar-gambar nang mambungasi dinding musium, gambar-gambar ngini bakaitan lawan banyu wan saraba macam piduhalnya.

## Jujuhutan
Musium Rakyat Hulu Sungai Selatan

**Musium Rakyat Hulu Sungai Selatan** marupakan wadah gasan manyimpani kuleksi banda besejarah di sakitar Hulu Sungai Selatan. Museum ngini baalamat di Jalan Jenderal Sudirman, Kandangan, HSS, Kalimantan Selatan. Musium Rakyat HSS dibuka lima hari kerja matan Senayan sampai Jumahat. Buka matan jam 07.30 sampai 13.30. Akhir pekan atawa tanggal habang tutup. Gasan mendatangi ka musium ngini, kada usah bayar  alias garatis.

Musium ngini baraitan wan pajuangan rakyat HSS melawani panjajah Ulanda. Musium ngini jua manyimpan paninggalan Brigjend H Hasan Basry, salah sabuting pahlawan nasional matan Kabupatin HSS nang suah jadi Gubernur Tentara ALRI Divisi IV Kalimantan. 2 buting kapal tarabang nang ujar nang meharagu musiumnya ngintu roket paninggalan TNI AU, diandak di halaman musium. Kada wara manyimpani kuleksi banda bersejarah, musium ngini jua manyimpan barang budaya Banjar.

## Peresmian
Badasarakan sajarahnya, Gedung ngini nang jadi musium wahini dipakai jadi Gedung Juang Tentara ALRI Divisi IV Pertahanan Kalimantan. Salajur jadi salah sabuting kantor Divisi TNI Angkatan Laut matan 15 Agustus 1996. Tapi, imbah prosis paalihan aset ke pemerintah daerah, tanggal 31 Disimbir 2015 Pemerintah Kabupatin HSS dirasmiakan jadi Musium Rakyat. Peresmian tersebut dilakukan oleh Bupati dan Wakil Bupati Kabupaten Hulu Sungai Selatan, Bapak H. Achmad Fikry dan Bapak H. Ardiansyah. Sub Koordinator Cagar Budaya, Permusiuman, wan Sejarah Dinas Pendidikan wan Kebudayaan HSS, Samlani bekisah, Museum Rakyat diulah gasan meingatakan perjuangan rakyat wan Pasukan ALRI Divisi IV Pertahanan Kalimantan.

Di ruang tangah, ada ''etalase'' nang manyimpani kuleksi banda-banda nang jadi bukti sejarah perjuangan H Hasan Basry wan masyarakat Hulu Sungai merabuti kemerdekaan di Kalimantan Selatan. Koleksi ngintu babagai aneka senjata perang, nangkaya lading ,samurai, parang sampai senapan laras panjang nang dipakai pahlawan nasional ngitu. Adalagi jua kuleksi perlengkapan angkatan laut, foto-foto dokumentasi gawian wan lokasi bersejarah perjuangan H Hasan Basry. Pangunjung kawa jua meliati piring melamin, guci wan alat masak matan Cina wan Walanda. Di lantai 2 menyimpani alat gasan bahuma zaman bahari. Ada jua alat menangkap iwak tradisional, poster ganal nang ada pemandangan banyu rawa wan kalang Hadangan. Lengkap wan gambar urang nang begana di rawa wan jua alat angkut jukung. Di ruangan balain, ada alat musik khas Banjar wan Khas Dayak, alat bemainan tradisional Banjar sampai sepeda ontel gin ada jua.

## Bahan Itihan
Ismail bin Abbas

**Ismail bin Abbas** atawa nang labih dipinandui sabagai **Datu Ismail** adalah salah saurang ulama tasawuf matan Kabupatin Banjar. Sidin marupakan zuriyat ka tujuh Muhammad Arsyad al-Banjari (Datu Kalampaian). Datu Ismail maninggal tahun 2016 wan dikuburakan di parak kubur abah sidin, Abbas bin Masa'ad. Makam sidin baandak di kampung Paku Alam, Kacamatan Sungai Tabuk, Kabupatin Banjar, Prupinsi Kalimantan Salatan.

## Jujuhutan
Laila Khalid

**Laila Khalid** (diranakakan 9 April 1944) adalah bibinian panambayan matan Palistina nang membajak dua pasawat sawagai prutis parihal panjajahan Israil ka banuanya. Sidin tamasuk ka dalam angguta Barisan Rakyat gasan Pambibasan Palistina (PFLP).

## Kisah masa kanakan
Rahatan masih baumur 4 tahun, kikira tahun 1948, Laila sudah dipaksa maninggalakan rumahnya wan jadi pangungsi baimbaian duwa ribuan ikung nusia lainnya marga disarang Israil. Samunyaan kaluwarganya nang kacuali abahnya nang mamilih bagana gasan umpat bajuang, pindah ka Tyre, Lebanon.

Rahatan baumur 15 tahun, Laila umpat bagabung lawan Garakan Nasiunalis Arab nang diahui George Habash. Tagal sawat maambil pandidikan kadukturan di Uniparsitas Amirika di Beirut (*American University of Beirut*), sidin katuju ka pulitik. Laila umpat ka PFLP nang didiriakan Habash imbah Patampuran Anam Hari rahatan tahun 1967. Sidin mangungsi imbahnya Israil marabuti kuta karanakan sidin pas partampuran 1948.

## Aksi
Aksi panambayan digawi pas 29 Agustus 1969 nang manyasar Boeing 737 ampun maskapai Trans World Airlines banumur panarbangan 840 nang tarabang matan Roma ampah ka Athena. Sidin mamaksa pilot mandarat di Bandar Udara Antarbangsa Damaskus (Suriah) imbah tarabang di atas Haifa. Imbahnya samunyaan panumpang duwa awak pasawat turun, Laila wan timnya maladumakan pasawat ngitu.

Laila sawat ditahan bubuhan aparat kaamanan Suriah. Imbah bibas, sidin lalu ai uprasi palastik gasan manabun idintitas sidin. Tagal, sidin manggawi pulang misi kadua sidin pas 6 September 1970, lawan lakian matan Nikaragua bangaran Patrick Arguello. Sidin badua mambajak pasawat banumur 219 nang tarabang matan Amsterdam ampah ka New York ampun maskapai Israil, El Al Nahas. Arguello mati ditimbak pulisi Israil, laumnnya Laila ditangkap lawan dua buting granat di tangan. Pasawat mandarat di Bandar Udara Heathrow, London. Laila dibibasakan tanggal 1 Oktober 1970 sawagai bagian dalam bahurupan tahanan.

## Gawian
Laila imbahnya jadi angguta Dewan Nasional Palestina wan aktip di Forum Sosial Dunia. Imbahnya sarak lawan Duktur Fayez Rasyid, Laila diam lawan badua ikung anaknya (Badir wan Basyar) di Amman (Yordania).  Sidin juwa mangajar basa Inggris di sakulah dasar duwa sakulah manangah panambayan di Kuwait.

Parihal sipat waninya sidin ngitu, Lina Makboul (sutradara matan Swedia) maulah pilim bakisah parihal hidup Laila nang bajudul*: Leila Khaled the Hijacker* (1005).

## Jujuhutan
Gaza Utara

**Kahubnuran Gaza Utara** () adalah sabuting matan lima kahubnuran di Palistina nang andakannya di Jalur Gaza. Kahubnuran ngini dikuasai Palistina kacuali dairah parbatasan lawan Israil, ruang udara, wan dairah lautnya. Manurut Badan Pusat Statistik Palistina, kahubnuran ngini diganai lawan 270.245 ikung nusia (7,2% papulasi Palistina) nang tabagi jadi 40.262 kaluwarga rahatan tangah 2007 wan maucir ka talu kutamadya, dua distrik kampung, wan sabuting wadah pangungsian.

Kahubnuran ngini baisi lima kursi di Diwan Lagislatip Palistina. D tahun 2006, kalima kursi ngini dimanangakan lawan angguta Hamas.

## Kampung

* al-Beddawiya
* Beit Hanoun
* Beit Lahia
* Izbat Beit Hanun
* Jabalia

## Jujuhutan
Musium Mandar

**Museum Mandar** adalah musium nang andakannya di Pangali-ali, Kacamatan Banggae, Kabupatin Majene, Sulawasi Barat, Indunisia. Musium ngini didiriakan rahatan 2 Agustus 1984. Panambayan, musium ngini baandakan di rumah jabatan Bupati Majene, lamun di alih ka bakas Rumah Sakit Umum Majene.

## Sajarah
Majene adalah salah sabuting kuta bahari paninggalan Walanda di Indunisia. Rahatan jaman ngitu, masa kolonial, Walanda baulah anam buting pusat pamarintahan di Pulau Sulawasi. Sabutingnya ngitu iya Majene sawagai pusat pamarintahan di Sulawasi Barat. Rahatan tahun 1908 Walanda baulah rumah sakit di Majene nang imbahnya ngitu baubah jadi Musium Mandar saat ini. 

## Barang haraguan
Musium Mandar baisi dua bilik di bagian kiwanya, nang bilik panambayan baisi barang nangkaya baju pangantin raja wan bangsawan, tupi duwa alat musik tradisiunal Mandar. Bilik nang sabutingnya baisi map wilayah Karajaan Pamboang, Karajaan Sendan, wan Karajaan Banggae lawan jua cuuran raja Karajaan Balanipa matan nang panambayan sampai nang pauncitannya.

Lamun di bagian palatar dalam ada *fasilitas sterilisasi alat medis* duwa bilik gasan manyimpan bandira Karajaan Banggae, Karajaan Pamboang, wan Karajaan Sendana. Di pahujungan palatar ada paralatan rumah sakit wan gambar nang dikudak matan tahun 1926 sampai 1935. Bagian kanan bangunan juwa baisi 2 bilik, nang bilik panambayan baisi bamacam-macam sarung Mandar, lamunnya di bilik nang sabutingnya baisi rurumahan adat Mandar wan parkakas. Di pahujungan bilik ada rangka awak ular sawa nang panjangnya 8 meter nang hudah diawitakan.

## Jujuhutan
Tatah

**Tatah** dalam basa Banjar baarti cabang pada anak sungai nang ditabuk nang ampah aliran banyunya ka padang tagah gasan jalur mangaluarakan kayu pakulihan matan hutan atawa paparitan nang ditatah-tatah di sungai taganal nang imbah ngitu jadi mangarani kampung di Kalimantan Salatan. Alat pahat atawa alat nang dipakai gasan baulah tatah ngini ialah sundak, nang bantukannya ganal wan matan wasi atawa kayu ulin. 

Tatah diulah pakai cara bahandip atawa gawi baimbaian ulih bubuhan atawa sakalawuarga. Mamakai sundak, rumbungan urang ngini baulah Tatah nang panjangnya sampai bapal-palan.

## Kapala tatah

Wayah bahari, Tatah diulah marga adanya kahandak gasan jalur maangkut pakulihan matan hutan nang sabuting Tatah dikuasai lawan Kapala Tatah. Inya kawa dapat imbalan matan pakulihan hutan tadi sabanyak sapuluh ambil satu.

Tugas inya adalah maatur kayu nang kaluar masuk di tatahnya. Lawan jua amun ada urang nang bacakutan di tatahnya, inya musti mamisah duwa mamandiri kaduanya. 

Panunjukan Kapala Tatah dipilih lawan pambakal bardasarkan kajujurannya. 

## Itihi jua

* Anjir
* Antasan
* Handil
* Saka
* Daptar Tatah di Kalimantan Salatan

## Jujuhutan
Lupis

**Lupis** ialah ngaran makanan matan Indunisia, biasanya nang dipinandui urang matan pulau Jawa. Lupis biasanya disurungi baduwa parutan nyiur wan juruh matan gula habang. 

Lupis tabagi ka dua parian bardasarkan bantukannya. Nang panambayan, Lupis nang bulat panjang nangkaya alu, nang kadua ialah Lupis sagitiga.

## Cara baulah
Bahan nang dipakai gasan maulah lupis ialah baras lakatan, gula habang, daun pandan, banyu kapur, uyah saikit duwa daun pisang. 

Daun pisang dipakai gasan jadi halung atawa wadah bamasak. Daun pisang nang cagaran dipakai, dijamur dulu sakira lamas wan nyaman dilipat. Daun pisang nang lamah, digulung, dipajal ka batang paring atawa tungkat, imbah ngitu hujungnya dibabat, batang paringnya dipacul sakira halungnya jadi gulungan. 

Daun pandan dipakai gasan jadi kalir lupis. Daunnya ditutuk, batambah banyu, imbah ngitu diparas sampai dapat banyunya nang bakalir hijau duwa likat. 

Baras lakatan nang sudah dikambuh duwa bahan lainnya, dimasukakan ka dalam halung sampai hibak. Halung-halung ngini dibabat pulang di bagian tampuknya, pakai kulit bamban sakira kuat. Imbah ngitu hanyar dijarang sampai masak. 

## Jujuhutan
Sungai Belasung

**Sungai Belasung** adalah ngaran sungai nang maalir di Kuta Banjarmasin, Prupinsi Kalimantan Selatan, Indunisia. Sungai ini baisi panjang 365 mitir wan libar 1-8 mitir. Sungai ngini bamuhara di Sungai Martapura, pas di higa kantur wali kuta Banjarmasin.

Awalnya Sungai Belasung mahubungakan aliran banyu matan Sungai Tatas ka Sungai Telawang. Sungai Belasung dijadiakan jalur gasan jukung bakayuh. Tumatan uncit tahun 1980an, kabiasaan warga nang bamula bagantung lawan aliran sungai, mulai baalih ka daratan. Rumah-rumah warga bagamatan dibangun di higa Sungai Belasung.

## Bahan acuan
Amplang

**Amplang** adalah makanan ringan babantuk karupuk nang bahan utamanya diulah matan iwak. Makanan ngini baasal matan Samarinda, Kalimantan Timur, Indunisia. Makanan ngini balalu tarkanal di luar Kalimantan Timur, nang kaya Kalimantan Selatan, Kalimantan Utara wan pinggiran timur kuta Sabah, Malaysia. Amplang rancaknya diulah matan iwak tenggiri nang dicampur lawan galapung kanji wan bahan-bahan nang lain, imbah tu disanga.

## Jujuhutan
Rangai

**Wadai rangai** adalah wadai tradisiunal has Kalimantan Salatan nang diulah matan sisa parutan nyiur nang dicampur lawan gula habang wan galapung baras. Di Kalimantan Salatan, rangai rancak dimakan wayahan santai baminuman. Amun dilihat sapandang, Rangai pina mirip lawan wadai wingko babat, tapi sabujurnya rasanya balain. Wadai rangai baisi rasa gurih wan karing, amun wingko babat rasanya manis wan jua bantukannya pina linyak.

Salain di Kalimantan Salatan, wadai ngini bisa jua ditamuni di rumah-rumah urang Melayu nang kaya di Bangka Belitung. Gasan paulahannya, rarampah nang dipakai bisa balain-lain. Ada nang makai galapung baras, galapung sagu, wan ada nang mamakai gula habang atawa mamakai gula biasa.

Damini, rasa wadai rangai sudah sudah banyak ubahannya. Mulai rasa keju, tipakan, wan susu supaya  urang tapancing manukari.

## Jujuhutan
Kacang batampik

**Kacang Batampik** adalah salah sabuting makanan has Indunisia nang berasal matan Kalimantan Selatan. Makanan ngini diulah matan kacang nang dicampur lawan galapung baadun hintalu nang sudah bacampur bumbu nang kaya uyah wan gula bisa jua ditambahi vanili. Digabung akan imbah mangambang bahan ngini langsung dicampur ka kacang tanah nang sudah dibasuh barasih,  semuaan bahan diaduk sampai tarcampur rata. Imbah tercampur rata, adonan ngitu ditambahi tapung tarigu agar teksturnya sintal wan nyaman diulah. Kacang Batampik diharagu pakai rinjing nang sudah dibuati minyak nang panas atawa disanga. Makanan ngini rasanya ranyah wan gurih.

## Referensi
Lumpur surga

**Kue lumpur surga** adalah makanan mahirip agar-agar matan santan nang tadua lapis, bakalir hijau duwa putih nang tiba Banjarmasin. Wadai ngini barasa bula-bula matan santan wan pacah di ilat nang rancaknya dijadiakan pabukaan rahatan bulan puasa.

Salaya di Banjarmasin, wadai Lumpur surga kawa jua ditamui di Kalimantan Timur wan Sumatera Utara.

## Proses pembuatan
Wadai Lumpur surga barasa linyak nangkaya 'licak', wan ada dua lapisan balainan kalir. Lapisan panambayan bakalir hijau nang diulah matan adunan galapung, intalu, gula duwa santan nang dikambuh duwa banyu daun pandan atawa daun pudak.  Lamunnya lapisan nang bakalir putih diulah matan galapung baras, santan duwa uyah haja.

## Lihat pula

* Wadai Banjar
* Wadai lumpur

## Referensi
Apam gula habang

**Apam gula habang** adalah salah sabuting janis matan wadai Apam. Apam gula habang marupakan wadai tradisiunal Indunisia nang kawa ditamui di Kalimantan Selatan, Lampung, wan Jawa Tengah. Wadai ngini diulah matan bahan-bahan nang kaya galapung baras, nyiur baparut, wan gula habang. Wadai ngini baisi tekstur nang kanyul wan lamah. Paulahan wadai ngini ialah dikukus atawa dipanggang.

Gula habang nang jua dipinandui sabagai gula anau, mambari rasa manis wan harum nang has. Wadai ini rancak diulah sabagai makanan ringan tradisiunal atawa makanan gasan acara-acara khusus wan hari-hari tartantu di Indonesia.

## Jujuhutan
Ilat sapi

**Ilat sapi** adalah wadai tradisiunal nang bantukannya bapanjang nangkaya ilat lawan biasanya bakalir habang tuha. Wadai ngini ditamui di Kalimantan Selatan, Kalimantan Tengah lawan Kalimantan Timur. Biasanya wadai Ilat sapi disaji gasan kikimulan rahatan santai atawa papuluran rahatan nginum kupi duwa tih.

Lamun ditiring satumat, wadai ilat sapi mahirip duwa wadai ruti tipis atawa wadai ganjel rel.

## Asal ngaran
Ngaran ilat sapi diambil marga bantukan wadai ngini nang mahirip duwa ilatnya sapi, tagal mamakai galapung gandum amun baulahnya. Lamunnya arti 'ilat' baarti 'Lidah' di basa Banjar.

## Cara baulah
Wadai ilat sapi baisi 2 parian nang balainan kalirnya, ada nang bakalir putih lawan bakalir habuk handak ka habang tuha, sasuai gula apa nang dikambuh ka dalam adunan.

Adunan wadai ngini asalnya matan galapung, gula habang lawan intalu. Salaya naya, mamakai jua soda kue duwa minyak lamak. Adunan imbah ngitu diaduk mamakai haruan atawa bilah panjang sampai adunan kalis, imbahnya dirasa pas, adunan diparupui galapung. Imbahnya adunan digiling, dicitak wan dibanam dalam *oven*.

## Referensi
Kue Lam

**Kue Lam** adalah wadai khas matan Barabai, Hulu Sungai Tengah, Kalimantan Selatan. Wadai ngini baisi rasa manis, karasa pina karas amun dijapai, wan sadikit pina baminyak. Wadai Lam baisi dua janis, wadai Lam sumap wan panggang. Wadai ngini dianggap unik maraga kabanyakan nang maulahnya katurunan Arab. Ngaran wadai ngini jua diambil matan hurup hijaiyah 'Lam'.

Wahini ada 3 jalan paulahan wadai Lam di Kacamatan Barabai. Paulahan wadai Lam digawi di rumah wan sudah jadi usaha turunan. Paulahan wan panjualan wadai Lam nang pina tabanyak biasa diandak di tuku ampun buhannya saurang, rancaknya di haragu 2-3 kali saminggu.

## Jujuhutan
Amparan tatak

**Amparan Tatak** ialah ngaran wadai matan urang Banjar. Wadai ngini masuk dalam wadai basah nang diulah matan galapung baras, santan, gula, banyu kapur, uyah duwa pisang. Wadai ngini baisi rasa nang manis wan talamak, nang jadi untingan urang amun handak babuka rahatan bulan puasa. 

Wadai ngini sudah kawa ditamui dimana urang Banjar bagana, nangkaya di Kalimantan Tengah , Kalimantan Timur  sampai ka Tembilahan, Riau.

Wadai Amparan Tatak wujudnya mahirip duwa wadai Nagasari, tagal nang maulah lainan ialah cara manyajiakannya. Lamun Nagasari babungkus daun pisang, amun Amparan tatak diandak di dalam ceper ganal wan dikarat babantuk sagitiga.

## Tiba ngaran
Ngaran Amparan tatak tiba matan tagas wadainya nang wayah dijulung ka urang nang manukar. Wayah baulah wadai, kamiran diandak ka dalam ceper bulat. Amunnya sudah masak, wadai ngini dialih ka lapik daun pisang, wan ditatak gasan disurungi ka urang-urang.
## Sajarah
Rahatan jaman bahari, wadai Amparan tatak diulahakan baistilah gasan bubuhan bangsawan matan Karajaan Banjar wan Daha. Tagal wayah ini kawa dimakan lawan siapa haja, wan biasanya ada di aruh-aruh ganal urang suku Banjar.

## Cara baulah
Cara baulah wadai Amparan tatak kawa disambat nyaman haja, tagal tatap kada kawa bahapal. Ada kaparcayaan lamun baulah wadai Amparan tatak kada bulih digawi bibinian nang datang bulan. Lamun pantangan ngini digawi, maka wadai nang jadi cagaran kada nyaman dimakan, lawan kalir duwa bantukannya cagaran kada mambari kapingin.

Adunan nang hudah jadi, dimasukakan ka dalam ceper gasan disumap imbahnya di dalam rinjing ganal. Lamun dirasa sudah masak, ditambahi pati santan likat duwa uyah saikit. Wahana handak masak, pabila lapisan nang bawah galapung takambuh pisang, sapalih lapisan atas pina mangaras.

## Itihi jua

* Wadai Banjar
* Nagasari

## Jujuhutan
Dadar gunting

**Dadar gunting** adalah kue khas masyarakat Banjar, Kalimantan Selatan. Hidangan ngini mahirip duwa panekuk tipis nang diulah matan adunan bahan dasar galapung baras atawa galapung gandum nang imbah ngitu diulahi lawan campuran parutan nyiur wan gula habang nang sudah dicairakan.

Dadar gulung kada hanya dipinandui sawagai papuluran atawa kikimulan, tapi jua rancak disajikan dalam bamacam acara wan aruh, nangkaya Hari raya pitrah, bakawinan, wan acara kaluarga.

## Pranala luar
* Resep dadar gunting

* Liputan Dadar Gunting

## Jujuhutan
Talam bawang

**Talam Bawang** adalah salah sabuting macam matan Wadai Talam, wadai tradisiunal Indunisia nang diulah matan bahan-bahan nang kaya galapung gandum atawa galapung baras, santan, gula, daun pudak, wan bawang habang. Wadai ngini baisi lapisan bawah nang takaras wan lapisan atas nang pina talamah wan baluang-luang halus. Ngaran "Talam Bawang" baasal matan bawang habang nang dipakai gasan bahan dalam adunannya.

## Referensi
Sungai Benawa

**Sungai Benawa** adalah ngaran sungai nang maalir di Kuta Banjarmasin, Prupinsi Kalimantan Selatan, Indunisia. Sungai ini baisi panjang 658 mitir wan libar antara 4-7 mitir.

## Bahan acuan
Bingka kentang

Bingka Kentang marupakan salah sabuting janis matan Bingka, wadai tradisiunal Indunisia matan Kalimantan Selatan. Bahan paling panting matan paulahan bingka kentang adalah kentang nang sudah dijarang wan diramuk-ramuk atawa dibalindir. Salain kentang, wadai ngini jua diulah matan bahan-bahan nang lain nang kaya santan, hintalu, nyiur baparut, gula, dan wan uyah. Wadai ngini diharagu di panggangan oven atawa bisa jua disumap. Bingka kentang baisi rasa nang liwar nyaman, bantukannya bamacam-macam, tapi biasanya barupa kambang-kambang atawa bintang-bintang.

## Referensi
Apam barenda

**Apam barenda** adalah makanan ringan khas matan Kota Barabai, Kabupatin Hulu Sungai Tengah, nang sudah manjadi favorit masyarakat lokal wan pamakai jalan umum. Ramuan ini, rancak disambat sabagai kue basah tradisional, baisi cita rasa unik nang maulahnya diminati wan dicarik ulih banyak urang. Salain jadi makanan khas Kota Barabai, Apam barenda jua baisi variasi nang khas di daerah Samarinda, Kalimantan Timur. Dalam tradisi kuliner Samarinda, makanan ini biasanya disajikan pada acara-acara khusus nangkaya aqiqah atawa pesta kawinan.

## Komposisi wan Cara Pembuatan
Makanan ini diulah lawan bahan-bahan nangkaya tepung beras atawa tepung ketan, kelapa parut, gula merah, wan mungkin jua bahan-bahan nang lain nang mambari rasa spesifik gasan kue ini. Apam Berenda diulah matan campuran tepung beras nang dilarutkan lawan santan, wan ditambahi ragi sabagai pangembangnya. Proses pambuekannyo maliputi cetakan khusus babantuak bundar, maagiah karakteristik unik pado kue ko.

## Popularitas
Apam barenda populer di kalangan para pandaki nang malalui wilayah Kota Barabai, baik sabagai makanan ringan langsung maupun sabagai oleh-oleh gasan kaluarga. Rasa nang lezat wan harga nang murah maulah kue ini diminati banyak urang, tarutama oleh pengendara nang rancak malalui daerah ngitu.

## Variasi Panyajian
Walaupun informasi tantang variasi panyadiaan kue ini masih tabatas, babarapa informan manyambat bahwa kue ini paling nikmat dinikmati di pagi hari basamaan wan sacangkir teh hangat.

## Pranala luar

* Resep Apam Barenda

## Jujuhutan
Sungai Anak Pangeran Ki 1

**Sungai Anak Pangeran Ki 1** adalah ngaran sungai nang maalir di Kuta Banjarmasin, Prupinsi Kalimantan Selatan, Indunisia. 

Sungai ini marupakan aanakan sungai matan sungai Pangeran nang maliwati kalurahan Pangeran. Sungai ngini baisi panjang 909,431 mitir wan libar 13 mitir.

## Album

## Itihi jua

* Sungai di Banjarmasin
* Sungai di Kalimantan

## Jujuhutan
Sungai Antasan

**Sungai Antasan** adalah ngaran sungai nang maalir di Kuta Banjarmasin, Prupinsi Kalimantan Selatan, Indunisia. Sungai ini marupakan aanakan sungai matan sungai Awang nang baisi panjang 584,94 mitir wan libar 13 mitir.
{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [ 114.610930, -3.296891 ]
      }
    }
  ]
}


## Garambas
Sungai Antasan masuk ka dalam parian sungai *tersier* nang dipangaruhi lawan banyu pasang pandit ganda matan sungai Martapura nang marupakan sungai ganalnya. Pasang ganda sungai Antasan tarjadi rahatan jam 9 baisukan - jam 3 siang lawan pasang ka dua tarjadi rahatan jam 9 malam - 3 subuh.

Aliran sungai Antasan tapampan lawan tanaman nang hidup di banyu, picirin matan parumahan lawan limbah urang bakabun. Lamun hancapnya aliran adalah 0.0831 m/datik.

## Parian
Sungai Antasan masuk ka dalam paria sungai kali halus marga libarnya nang 5,5  meter. Lamun balangnya sungai Antasan adalah *dendritik* (bacabang) nang jalur bisa dilalui sapanjang 2,5 km.

## Jujuhutan
Sungai Jeruju

**Sungai Jeruju** adalah ngaran sungai nang maalir di Kuta Banjarmasin, Prupinsi Kalimantan Selatan, Indunisia. Sungai ini marupakan aanakan sungai matan sungai Alalak. 

Ngaran Jeruju di sungai ini tiba tanaman Jaruju nang banyak tumbuh di sasala sungai. Tagal, wayah ngini sudah kadada lagi ditamui, marga hudah jadi parumahan.

Sungai ngini bamuhara ka sungai Alalak lawan baisi panjang 425,709 m nang libarnya 22 m.

## Itihi jua

* Sungai di Banjarmasin
* Sungai di Kalimantan

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [ 114.56855, -3.28269 ]
      }
    }
  ]
}


## Jujuhutan
Akar pinang

**Wadai akar pinang** adalah wadai karing nang tiba matan bubuhan urang Betawi wan sakitarannya. Wadai ini biasanya disurungi baimbaian *rengginang* duwa kacang basanga lamun ada aruh ganal, misalnya rahatan Hari raya pitrah atawa basaruanan. Kuta Bekasi marupakan pamasuk pangganalnya wadai akar pinang, tagal kalawasan baganti jaman, wadai ngini kada lagi diulah dalam jumlah ganal.

## Ngaran
Ngaran "akar pinang" diambil matan bantukannya nang mahirip lawan akar pinang atawa nyiur (kelapa). Rasa nang pina balamak wan manis marupakan nang dicari lawan nang manukari. Lamun di kampung urang Betawi lawan sakitarannya, harus banar manyiadakan wadai ngini rahatan Hari raya pitrah badua wadai kacang basanga.

Tagal, di Kalimantan Selatan, wadai ngini baisi banyak ngaran nangkaya **Stik yuyu**, duwa **Wadai Kaktus**.

## Bahan
Bahan gasan baulah wadai akar pinang yaitu kuning intalu, gula, galapung lakatan, *soda kue*, panili, mantiga masin, santan, lawan minyak lamak. Santan nang dipakai matan setangah bigi nyiur. Minyak lamak dipakai gasan manyanga, kada gasan adunan.

## Cara membuat
Pamulaan adalah mangucuk intalu duwa gula, imbahnya takambuh, galapung lakatan diayak duwa soda kue lawan panili. Adunan diharu sampai rata, sasambilan malingir bagimitan mantiga masin duwa santan.

Adunan nang hudah jadi dimasukakan ka dalam citakan wadai. Rahatan minyak lamak di rinjing pina panas sambil adunan ditikin sapanjang 10 cm, imbahnya ditatak. Adunan imbahnya disanga sampai masak wan talihat karing, imbahnya dibangkit wan ditiisakan.

## Referensi
Bandar Udara Atarot

**Bandar Udara Antarabangsa Yerusalem**  adalah bandara regional nang kada tapakai nang baandak di kuta Yerusalem. Wayah dibuka pada tahun 1924, bandara ini jadi bandara panambaian dalam Mandat Inggris gasan Palestina.
Beit Sahour

**Beit Sahour** matan Basa Ibrani בֵּית סָחוּר Bēthsāhūr (Rumah Dagang) ( dibaca ) marupakan sabuting kuta Palestina di timur Bethlehem nang baandak di bawah administrasi Otoritas Nasional Palestina. Pas tahun 2017, urangnya bajumlah 12.367 urang. 

## Jujuhutan
Roti taboon

**Roti taboon** (: خبز طابون) adalah roti datar matan Timur Tengah.  Roti taboon adalah sabuah wrap nang dipakai dalam babarapa masakan. Jenis roti datar ngini biasanya dipanggang dalam panggang Tabun wan dipasangi lawan isian nang balainan.

Roti taboon dijual sabagai makanan jalanan, diisi lawan hummus, falafel atawa shawarma. Roti taboon adalah makanan pokok masakan Timur Tengah di saluruh dunia.

## Jujuhutan
Sup molokhia

**Sop molokhia** atawa **mulukhiyah** () adalah makanan nang biasanya nangkaya makanan bakuah, sop atawa gangan nang diulah matan daun molokhia atawa yute.

## Kagunaan
Sop molokhia baisi banyak vitamin, miniral lawan serat makanan nang pambanyaknya pada sasayuran lawan tanaman tatamba nang hudah tarkanal.

Sup matan Mesir ngini biasanya disajikan rahatan bulan puasa lawan Hari raya pitrah. Bantukannya mimang kada tapi mambari kapingin, tagal rasanya balamak wan linyak nang babau has.

Molokhia juwa jadi makanan di nagara Timur Tangah lainnya nangkaya Libya, Yordania, Palestina lawan Libanon.

## Album

Berkas:Molokheya_hi_res.JPG|pra=https://id.wikipedia.org/wiki/Berkas:Molokheya_hi_res.JPG
Berkas:EgyptianMolokheya.jpg|pra=https://id.wikipedia.org/wiki/Berkas:EgyptianMolokheya.jpg
Berkas:Molokheya_and_rice_with_chiken,_Egypt_2012.JPG|pra=https://id.wikipedia.org/wiki/Berkas:Molokheya_and_rice_with_chiken,_Egypt_2012.JPG
Berkas:ملوخيا.jpg|pra=https://id.wikipedia.org/wiki/Berkas:%D9%85%D9%84%D9%88%D8%AE%D9%8A%D8%A7.jpg
Berkas:-ꦮꦶꦗꦶꦭ꧀_ꦩꦸꦭꦸꦑꦶꦪꦃ-biji_molokhia-Pilangsari-2019.jpg|pra=https://id.wikipedia.org/wiki/Berkas:-%EA%A6%AE%EA%A6%B6%EA%A6%97%EA%A6%B6%EA%A6%AD%EA%A7%80_%EA%A6%A9%EA%A6%B8%EA%A6%AD%EA%A6%B8%EA%A6%91%EA%A6%B6%EA%A6%AA%EA%A6%83-biji_molokhia-Pilangsari-2019.jpg
Berkas:"Arya"_molokhia_Corchorus_olitorius_Pilangsari_2019_3.jpg|pra=https://id.wikipedia.org/wiki/Berkas:%22Arya%22_molokhia_Corchorus_olitorius_Pilangsari_2019_3.jpg


## Jujuhutan
Rumah Sakit Al-Ahli Arab

**Rumah sakit al-Ahli Arab** batampat di Kota Tua Gaza antara Shujaiya wan Zeitoun di Kota Gaza. Rumah sakit ngitu didiriakan ulih Church Mission Society Church of England. Tampat ngini dikalula ulih misi medis Gereja Baptis Selatan. Al-Ahli adalah sabuting rumah sakit paling tuha di Gaza nang didiriakan pas tahun 1882, dan manjabat labih matan 45.000 pasien satahunnya. Rumah sakit ngitu adalah rumah sakit Kristen nang paling tuha wan sabutingannya haja ada di Gaza.

Rumah sakit ngitu jua parak lawan babarapa paninggalan urang bahari di Gaza, tarmasuk Masjid Agung Omari, nang labih tahu urang sabagai Masjid Agung Gaza wan dua gereja di Gaza: Kapel Pinjil St. Philip wan Gereja Janasuci Porfirius. Pamulaannya Al-Mamadani, rumah sakit ngini baisi markas di Al-Zaytoon, selatan Kota Gaza. Rumah sakit ngitu adalah salah satu pusat kasehatan pangganalnya di seluruh Gaza, karana mandapatakan dukungan medis gasan ribuan warga Palestina, terutama keluarga miskin wan kelas buruh.

## Jujuhutan
Sungai Andai

**Sungai Andai** adalah ngaran sungai nang maalir di Kuta Banjarmasin, Prupinsi Kalimantan Selatan, Indunisia. Sungai ini marupakan aanakan sungai matan sungai Awang nang baisi panjang 2557,466 m lawan libar 18 m. 
{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [ 114.610930, -3.296891 ]
      }
    }
  ]
}


## Ngaran
Ngaran Sungai Andai matan bantukan sungainya nang bahari kada tapi dalam alias landai (surut), jadinya kawa dilalui lawan parahu amun banyu pasang haja. Jaman bahari buhan panduduk bahandipan mangaruk sungainya nang maulah sungainya batambah dalam wan kada landai lagi. Kalawasan, sungainya tatap dingarain Andai, sakira kada mahilangakan pancirinya.

## Jujuhutan
Sungai Awang

**Sungai Awang** adalah ngaran sungai nang maalir di Kuta Banjarmasin, Prupinsi Kalimantan Selatan, Indunisia. Sungai ini marupakan handil nang mahubungakan sungai Martapura duwa sungai Alalak.

Ngaran sungai Awang tiba matan bantukan sungainya nang panjang, dalam, libar lawan jauh matan pamukiman. 

Rahatan tahun 1970-an, sungai Awang bapungsi sawagai jalur panghubung spitbut nang hilir mudik ampah ka Barito Kuala - Banjarmasin duwa Palangkaraya - Banjarmasin.

Sungai ini mangalir di kalurahan Sungai Andai, kacamatan Banjarmasin Utara, Kuta Banjarmasin wan bamuhara ka Sungai Martapura.

Sungai Awang baisi panjang  1942,953 m duwa libar 90 m.
{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [ 114.60507, -3.30102 ]
      }
    }
  ]
}


## Lihat pula

* Daftar sungai di Banjarmasin
* Daftar sungai di Kalimantan

## Jujuhutan
Baulu kukus

**Baulu kukus** adalah wadai tradisiunal Indunisia nang disajiakan nangkaya wadai cangkir atawa mahirip duwa wadai baulu nang disumap. Istilah *bolu* tiba matan basa Portugis *bolo* nang baarti wadai wan istilah "baulu kukus" biasanya bamaksud ka wadai mangkuk nang dibanam.

## Bahan
Adapun bahannya adalah galapung gandum (kada mamakai galapung baras duwa galapung kanji), gula, intalu, susu lawan *soda*, salaya ngitu mamakai juwa parasa panila, cuklat, pandan atawa stroberi nang salanjuran mambari balang ka wadai.

Baulu kukus mamakai intalu nang diguncang duwa *soda* gasan mangamirakan, parian *soda* nang rancak dipakai nangkaya banyu parahan *lemon* atawa Sprite.

Baulu kukus dianggap tamasuk ka dalam wadai baulu, sama nangkaya wadai mangkuk lawan wadai tar. Tiksturnya lambut wan ampuk nangkaya wadai tar atawa *sifon*. Baulu kukus biasanya mamakai lapik nangkaya wadah karatas bagalumbang nangkaya wadai *cupcake* rajin.

## Itihi jua

* Makanan Indonesia
* Wadai
* Wadai apam
* Wadai mangkok
* Putu mayang

## Referensi
Khatib Dayan

**Khatib Dayan**, nang bangaran asli **Maulana Asy-Syarif Hidayatullah** ialah ulama matan Kasultanan Demak nang dipinandui jadi ulama nang maislamakan raja Banjar panambaian, Pangeran Samudera nang galarnya Sultan Suriansyah. Khatib Dayyan diutus ulih Sultan Demak nang mangirim bantuan saribu tantara gasan mangganii Pangeran Samudra wan salajur batugas sabagai panyabar Islam di kalangan urang Banjar.

## Riwayat
Inya datang ka karajaan Banjar pada tahun 1521 hagan maislamkan Raden Samudera (Sultan Suriansyah) basarta sajumlah karabat karajaan, bardasarkan parjanjian samasa tarjadi partantangan antara Karajaan Nagara Daha lawan Karajaan Banjar. Paislaman ngini kada wara tabatas wilayah karajaan Banjar haja (kaya dairah aliran Sungai Nagara nang maliputi Sungai Tabalong, Sungai Batang Balangan, Sungai Batang Alai, Sungai Labuan Amas, Sungai Amandit dan Sungai Tapin), tagal juwa sampai ka pasisir salatan pulau Kalimantan, pasisir timur mulai Sambas di barat sampai Bulungan di Utara, Babarapa utusan Demak nang sabagian karabat Walisongo hudah mandarat di Kotawaringin wan Paser. 

## Prupil wan Silsilah
Khatib Dayan marupakan minantu Sunan Gunung Jati, pandiri karaton Ciribun. Sunan Gunung Jati nang bangaran asli Syarif Hidayatullah. Sunan Gunung Jati ngini salah saikung Walisongo nang batugas di Ciribun wan katurunan dari Muhammad. Inya marupakan tukuh nang bajasa mambari warna tabantuknya masyarakat Islam di Karajaan Banjar. Kelihatan matan arsitiktur Masjid Jami Martapura (wahini Masjid Agung Al-Karomah Martapura) nang maadupsi gaya arsitiktur Masjid Demak. Alkahnya bahigaan alkah lawan Sultan Suriansyah di Kuin Utara Banjarmasin.

## Bahan acuan
Petah Arab

**Petah Arab** adalah makanan nang diulah matan daging masak karih lawan galapung gandum, nang asalnya matan kampung Arab di Banjarmasin, Kalimantan Selatan. Petah Arab marupakan makanan nang dipangaruhi lawan budaya makanan urang Arab sasuai ngarannya. Panyajian Petah Arab mahirip lawan dadar gulung, tagal balainan mulai bahan sampai ka cara maulahnya.

Salaya ngaran Petah Arab, makanan ngini juwa disambat Petah Asia, Lempeng Arab atawa Lempeng Karih.

## Bahan
Bahan maulah petah Arab tadiri matan 2 bagian, yaitu bagian salimputnya nang mahirip lawan kulit lumpia, lempeng biasa atawa ruti gandum. Balah salimputnya ngini mamakai galapung gandum, galapung kanji, minyak sayur, bumbu panguat rasa, intalu lawan susu kantal manis.

Lamunnya bahan isiannya adalah kari daging kambing nang mamakai daging kambing (bisa aja mamakai daging ayam atawa sapi), katumbar, sahang, janar, tipakan, kaminting, bawang habang, bawang putih, bawang bumbay, gula, laus, sarai, daun salam, lombok ganal lawan cangkih.

## Itihi jua

* Pajeon
* Panekuk
* Ruti canai

## Jujuhutan
Panglima Batur

**Panglima Batur** (1852–1905) adalah saurang pajuang panting nang umpat dalam Perang Banjar. Batur diangkat manjadi Panglima wan manjadi tangan kanan Sultan Muhammad Seman. Panglima Batur baimbai lawan Sultan Muhammad Seman mamimpin patampuran imbah mangkatnya Pangeran Antasari.

Panglima Batur diranakakan tahun 1852 di kampung Buntok Kecil, nang damini masuk Kabupatin Barito Utara. Batur saurang Islam nang taat. Abah sidin bangaran Barui, matan Bakumpai, katurunan urang hulu Benteng Bahandang Balau.

Panglima Batur mangawini Samayap binti Kimat pada tahun 1887. Sidin kawin pada usia 35 tahun, pahadangan biniannya bausia 30 tahun. Umanya Samayap binti Kimat asalnya tumatan katurunan Kapuas Kahayan, Petak Bahandang. Matan parkawinannya ini, Panglima Batur baisi saurang anak lalakian bangaran Tuwie, nang diranakakan tahun 1889 di Lanjas.

## Bahan acuan
Putu mayang

****Putu mayang** ialah wadai tradisiunal di Indunisia, nang asalnya hidangan paranakan matan India wan imbah itu manyabar ka Asia Tunggara. Putu mayang rancak dimahiripakan lawan [[puracit]], tagal nang maulah lain amun Putu mayang kuahnya mamakai santan, amun kuah Puracit bagula habang haja. Wadai nangini dingarani putu mayang maraga inya lunjuran-lunjurannya nangkaya mayang maurai. Mamakan putu mayang musti dikuahi lawan [[juruh]] atawa banyu [[gula habang]] nang dijarang lawan santan wan ditambahi [[uyah]] saikit.

Di Indunisia, wadai naya marupakan ampun makanan urang [[Betawi]]. Tagal, muasal wadai naya luku tarait lawan wadai **putu mayam*' nang tiba matan India bagian Salatan. Kaduduanya baisi tagas galapung kanji atawa galapung baras nang dicitak mahiripi *gumpalan* mi. Tagal juwa, putu mayang di Indunisia balain saikit pada putu mayam matan India nang juwa tahaga di Sri Lanka, Malaysia, wan Singapura. Gumpalan putu mayang Indunisia *lebih menyatu* wan kandal lawan ukuran gumpalan nang tahalus, pahadangan nitu putu mayam India baisi halaian nangkaya mi nang tahalus duwa ukuran talibar. 

Putu mayang juga dipinandui lawan [[urang Malayu]] nang badiam di [[Kapulauan Riau]] gasan makanan wayah [[Ramadan|bulan puasa]], kikimulan atawa wayah saruan bapangantinan.

== Bahan wan cara baulah ==
Bahan utama putu mayang yaitu [[galapung baras]], banyu santan, [[galapung kanji]], wan gula sakar. Cara maulahnya, samunyaan nitu diudak sampai rata dalam wadah nang sudah ditanggar di atas api. Imbah adunan nitu sudah likat, dibangkit hanyar didinginakan.

Ambil citakan putu mayang nang banyak luangnya, nang diulah matan *seng'' atawa aluminium. Luang-luangnya nitu halus kaya talus jarum. Kamiran likat tadi dipingsar ka dalam citakan, hanyar kaluaran di bawah lunjuran-lunjuran putu mayang. Di bawah nitu sudah ditanai lawan daun pisang nang dipaliti minyak lamak.

Putu mayang nitu diulah, satuyuknya bulat kikira ampat jari. Amun dirasa masih mantah, langsung dikukus sampai masak. 

## Jujuhutan
Soeria Kasoema

**Soeria Kasoema** adalah saurang *Ronggo*, yaitu suatu jabatan dalam afdeeling pada masa pamarintahan Hindia Walanda. Sidin manjabat sabagai Ronggo tumatan tahun 1877 sampai 1893. Pada awalnya sidin wastu bangaran Soeria Kasoema. Maraga jasanya, sidin mandapatakan galar *Toemenggoeng* (Tumenggung) imbah diangkat sabagai Ronggo di *Onderafdeeling Kween* (Kuin) sekaligus Kepala Jaksa (*hoofddjaksa*) *Landraad Bandjermasin*.

Soeria manggantiakan Ronggo sabalumnya, Pangeran Toemenggoeng Tanoe Karsa. Sidin jua angguta Pangadilan Umum Pardata wan Pidana ulahan pamarintah kolonial. Jabatan lain nang diambin Soeria adalah angguta *de Plaatselijke Inlandsche Schoolkomissie te Bandjarmassin*.

Ngaran asli Raden Tumenggung Soeria adalah **Abdurahman**. Diranakakan matan pasangan Bayan Aji dan Galuh Salamah. Bini sidin katurunan Cina bangaran Ratu Lim Pe Tek Nio nang dudinya masuk Islam wan bangaran Siti Ra'imah.

## Bahan acuan
Laksa

**Laksa** adalah suatu hidangan mi nang asalnya tumatan Persia nang biasanya mangandung kuah wan biasanya baisi lauk (di Indunisia umumnya balauk daging hayam, hundang, hintalu hayam, wan lainnya). Matan Persia, hidangan ini dibawa wan dipinanduakan ulih urang Persia ka sabarataan dunia (utamanya baraitan lawan gawian padagangan), wan imbah itu bakambang dalam babagai macam varian.

Di Banua Banjar, biasanya laksa Banjar dijual di wawarungan khusus wadai Banjar atawa pasar. Laksa diulah matan adunan galapung baras nang lamah wan sintal nang diulah manjadi nangkaya mi. Imbah itu, mi disiram lawan kuah santan gurih nang likat. Biasanya jua diandaki daging iwak, misalnya iwak haruan.

## Bahan acuan
Sulaiman matan Banjar

.

**Sultan Sulaiman,** dikenal jua wan ngarannya **Sultan Sulaiman Saidullah II** atawa **Sultan Sulaiman Rahmatullah,** adalah Sultan Banjar nang mamarintah matan tahun 1801 sampai tahun 1825. Inya baulih galar *Sultan Muda* matan umur 6 tahun, di tahun 1767 matan kuitan lakiannya Susuhunan Nata Alam sakira nang mangganti tatap di turunannya. Panembahan Sulaiman/Sultan Sulaiman manunjukakan anaknya, Pangeran Adam sebagai raja anum lawan gelar Sultan Adam, imbah ngitu inya saurang mandapatakan gelar *Panembahan Sepuh*.

## Kamatian

Sultan Sulaiman al-Mu'tamid 'Alâ Allah habis umur tanggal 3 Juni 1825 pas 4 Rabiul awal 1240 Hijriyah. Inya dikubur di Kubah Sultan Sulaiman di Kampung Lihung, Kacamatan Karang intan, Kabupatin Banjar, Parupinsi Kalimantan Salatan. Waktu inya habis umur, ada dua puluh lima pangeran di istana Martapura nang bagalaran Pangeran.
## Bahan Itihan
Sungai Getek

**Sungai Getek** adalah ngaran sungai nang maalir di Kuta Banjarmasin, Prupinsi Kalimantan Selatan, Indunisia. Sungai ini baisi panjang 299 mitir wan libar antara 3-7 mitir.

## Bahan acuan
Mustain Billah matan Banjar

**Pangeran Senapati** atawa **Sultan Musta'ainu-Billah** (Arab: سلطان المستعين بالله)  atawa Soeltan Moesta'in Allah atawa **Moestakim Billah** adalah Sultan Banjar IV nang mamarintah matan tahun 1595 sampai tahun 1642. Inya menggantiakan Sultan Hidayatullah (Sultan Banjar III). Ngaran Sultan Banjar ngini diinspirasi ulih khalifah Abbasiyah nang ngarannya Al-Musta'in. Dalam Hikayat Banjar, inya digambarakan harat bekunyung wan manyalam dan baisi fisik nang kuat. Matan lapuran Walanda, waktu inya tuha, menjulung ke anak-anaknya gasan malanjutakan pamarintahaninya maraga waktu ngitu inya sudah kada tapi peingatan (pikun). Sultan Mustain Billah adalah Raja Banjar nang berdarah Biaju(Ngaju) wan urang nang mandiriakan Kota Martapura. Urang Dayak Ngaju mangiau masa pamarintahan Sultan ngini lawan galaran zaman Raja Helu Maruhum Usang.

## Katurunannya
Ngaran lahirnya Raden Senapati atawa Tuan Kacil (Kushil). Abahnya adalah Sultan **Hidayatullah I** wan umanya adalah anak matan Tuan Khatib Banun nang marupakan urang Biaju nang mualaf wan manjadi mantari. Abahnya banyak baisi bini wan gundik jadi dingsanaknya banyak banar, menurut *Kronika Cina Buku 323 Sejarah Dinasti Ming* menyambat anak Sultan Hidayatullah ada 31 ikung, nang mana Raden Senapati adalah anak nang panambaian. Abahnya pamulaan kawin lawan ratu **Puteri Nur Alam** anak **Pangeran di Lauik** nang maranakakan **Raden Subamanggala** (Raden Soeboe). Abahnya kawin jua lawan anak matan **Kiai di Podok** nang maranakakan Raden Bagus nang bagalar Ratu Bagus (bakal panarus pamarintahan) wan **Putri Hayu**. Dari bini nang lain, abahnya jua baisi anak lakian nang bangaran **Raden Rangga-Kasuma.**

## Bahan Itihan
Abdul Qadir Hasan

**Tuan Guru Haji Abdul Qadir Hasan** adalah saurang ulama matan Kalimantan Selatan. Inya lahir di kampung Tunggul Irang tahun 1891, abahnya adalah Hasan Ahmad. Inya rancak dikiau "Guru Tuha".  Inya suah balajar agama di Punduk Tebu Ireng, Jombang, Jawa Timur dipimpin ulih Hadratus Syekh K.H. Hasyim Asy'ari wan Punduk Salafiyah Bangkalan Madura pimpinan Kyai Kholil. Inya jua tamasuk urang nang mandiriakan cabang Nahdlatul Ulama (NU) di Kalimantan Salatan, nang mana cabang ngini adalah nang panambaiannya di luar pulau Jawa.

Inya habis umur pada hari Sabtu tanggal 11 Rajab 1398 Hijriah atawa 17 Juni 1978 Masihi. Janajahnya dipatak di rumahnya saurang di Kampung Pasayangan, Martapura, Kabupatin Banjar, Parupinsi Kalimantan Salatan.

Inya jua suah balajar di Madrasah Salatiah, Mekkah, Arab Saudi. Di kampungnya, inya balajar lawan Tuan Guru Abdurrahman (Guru Adu) wan Tuan Guru Kasyful Anwar, Pimpina  Punduk Darussalam Martapura. Lain pada ngitu, inya jua baisi pangalaman di bagian pandidikan wan pulitik. 

## Sejarah gawian
Inya suah jadi pimpinan Punduk Darussalam Martapura nang ka-4, yakni matan tahun 1940 sampai tahun 1959. Inya dikanal lawan bububuhan sabagai nang panuhanya di pondok ngitu, maraga ngitu jua inya rancak dikiau "Guru Tuha". Inya suah mangganii Tuan Guru Kasyful Anwar waktu maurus Punduk Darussalam Martapura wan manjadi pimpinan punduk menggantiakan Guru Kasyful Anwar matan 1940 sampai 1959. 

## Karir pulitik

Di bagian pulitik, inya umpat mendukung bubuhan pajuang Kalimantan pimpinan Hasan Basri. sabagai tatuha ulama di Martapura, inya manggarakakan bubuhan masyarakat Banjar, khususnya buhan santri Darussalam saga umpat bajuang malawani urang kafir (bubuhan Walanda). Waktu tahun 1950-an, inya lawan Tuan Guru Zainal Ilmi umpat waktu pamulihan kaamanan di Kampung Dalam Pagar Martapura. Inya juag suah manjadi angguta DPRD Tingkat I Kalimantan Selatan matan unsur NU (1960-1970). Di NU, inya suah manjadi A'wan Syuriah NU Kalimantan (1952), angguta Syuriah PWNU Kalimantan Selatan waktu zamannya Ridwan Sjahrani manjadi katuanya tahun 1953, wan anggota syuriah Pengurus Besar NU. Inya adalah urang nang partama manyatuakan NU di Kalimantan, yaitu Jam'iyyah Nahdhatul Ulama di Martapura pada tahun 1928.

## Referensi
Ahmad Zaini

**Guru Haji Ahmad Zaini** atawa ngaran lengkapnya **Ahmad Zaini bin Abdurrahman bin Haji Zainuddin bin Abdus Shomad bin Abdullah Al-Banjari** adalah saurang mufti matan Banjar waktu jaman pamarintahan Hindia Walanda. Inya lahir di Tunggul Irang tanggal 17 Rabiulawal 1307 Hijriah atawa 11 November 1889 Masihi. Imbah Indunisia mardika, inya suah jadi pajabat di Kantur Dapartimin Agama, Kabupatin Banjar, Kalimantan Salatan.

Abahnya bangaran Guru Haji Abdurrahman atawa Guru Adu, nang mana abahnya tamasuk lawan ulama nang takanal di jamannya. Maraga ngitu, Guru Ahmad Zaini balajar ilmu agama langsung lawan abahnya. Walaupun lawan kuitan saurang, Guru. Ahmad Zaini tatap hurmat, baadab wan tawadu. Malah, inya dinilai cangkal waktu belajar lawan abahnya. Ditambah pulang lawan kaadaan kulawarganya nang harmunis maulah inya kawa lakas mamahami ilmu agama nang inya palajari.

## Kahidupan paribadi
Salawas kawin lawan bininya, Hajjah Sanah, inya baisi lima anak, yakni dua ikung babinian (Hajjah Arfah wan Hajjah Mulia),wan tiga ikung lalakian (Guru Haji Husin Qadri, Guru Haji Badruddin, wan Guru Haji Muhammad Rosyad).

## Kamatian
Inya habis umur pada Jumahat malam tanggal 25 Dzulhijjah tahun 1385 Hjiriah atawa 17 April1966, nang mana inya waktu ngitu baisi umur 78 tahun. Janajahnya dikubur di alkah kulawarga beliau di Tunggul Irang parak abahnya atawa nang rancak disambat lawan Kubah Tunggul Irang atawa Kubah Wali Lima .

## Referensi
Badruddin bin Ahmad Zaini

**Guru Haji Badruddin bin Mufti Haji Ahmad Zaini** atawa Guru Ibad lahir pada 29 Julkaidah 1355 Hijriah atawa tanggal 11 Februari 1937 Masihi, di Kuta Martapura, Kalimantan Salatan. Guru Ibad adalah anak ka-4 matan pasangan laki bini Guru Haji Ahmad Zaini wan Hj. Sanah, wan marupakan anak kadua mun dilihat matan dingsanak lakian, maraga inya adalah dingsanaknya Guru Haji Husin Qadri wan Guru Haji Muhammad Rosyad.

## Kiprah
Guru Ibad tamasuk ulama nang pamugaan manyabarakan pambacaan syair Maulid Habsyi wan wayah ini rancak dibaca di Kalimantan Salatan. Tahun 1960-an, Maulid Habsyi (Simthud Durrar) makin terkenal waktu Syekh Muhammad Zaini Abdul Ghani atau Guru Sekumpul mamasyhurakan maulid ngini, nang mana inya mamakai  iringan batapuk tarabang Banjar lawan syair-syairnya nang mardu.

## Penghargaan
Guru Ibad suah dibarii Satya Lencana Penegak matan Pamerintah Indunesia maraga jasanya malawan bubuhan PKI di Kalsel. Inya suh manjadi Panghulu di Kampung Jawa wan Sungai Paring, Martapura matan tahun 1955 sampai manjadi pagawai di Dapartimin Agama Kabupatin Banjar waktu tahun 1960.

## Referensi